钦定古今图书集成/明伦汇编/官常典/第518卷 > 按：《金史》本传。本名阿里剌，隶上京司属司。大定十
## 钦定古今图书集成/明伦汇编/官常典/第518卷 > 按：《金史》本传。本名阿里剌，隶上京司属司。大定十

年，以皇家近亲收充东宫护卫，转十人长，授御院通
进。从世宗幸上京。会皇太子守国薨，世宗以“亲密
可委。”特命与滕王府长史台。驰驿往护丧。时章宗为
金源郡王。亦留中都。且命等保护，谕之曰：“郡王遭
此家难，哀哭当以礼节之，饮食尤宜谨视。”世宗还都，
迁符宝郎，除吏部郎中。章宗即位，坐与御史大夫唐
括贡为寿，犯夜禁，夺官一阶，罢。明昌元年，起为同知
棣州防御使事。上书历诋宰执，帝以小臣敢讥讪宰
辅，杖八十，削一官，罢之，发还本猛安。明年，降授同知
宣德州事，召授武卫军副都指挥使，四迁“知大兴府
事，转左右宣徽使。”承安二年，拜尚书右丞，出为泰定
军节度使，移知济南府，卒。